Isekiri: september 2010
Posted by Holger Kaljulaid at 14:36:00 Lingitud siit:
Ühendriikide pealinnas suri 26. septembril kell kaks päeval kohaliku aja järgi eesti literaat, ajakirjanik ja Külma sõja ajastu jaoks märgilise tähendusega raadiohääl Ilmar Mikiver.
Posted by Holger Kaljulaid at 18:33:00 5 kommentaari: Lingitud siit:
Labels: Ameerika Hääl, Inimhing, Külm sõda, Lähiajalugu, Raamatud, Seltsielu
Kolme kümnendi eest algas sündmuste jada, mida võib nimetada Külma sõja nimelise ajalooetenduse lõppvaatuseks. Sovetiimpeeriumis valitses veel Püha Preku — Leonid Brežnev. Poolas organiseerus vabade ametiühingute lipu all punaste võimurite laiutamisest tüdinud tööliskond. Eesti täieliku venestamise sihiseadest pimestatud ENSVenkud said omakorda vastulöögi eestimeelselt noorsoolt.
See ja paljud teised vastupanu-tandrid Ida hemisfääris leidsid aga suursuguse liitlase Läänes — Ameerika Ühendriikides, kus parajasti algasid presidendivalimise kampaaniad. Ülekaalukas võit tõi Valgesse Majja peremeheks Ronald Reagani, endise filminäitleja, pühendunud kristlase ja antitotalitaristi.
Posted by Holger Kaljulaid at 21:08:00 5 kommentaari: Lingitud siit:
Labels: AD 1973, AD 1976, AD 1979, AD 1980, AD 1987, AD 1988, Ameerika Hääl, In English, Külm sõda, Lähiajalugu, RFE—RL, Ringhääling, Salapolitsei, Tartu rahu, Vene küsimus
Pastor Jonesi juhtum osutab USA võimuladviku tõsisele poliitilisele veale. Võimurite moraalne vastutus ei tohiks ühiskondliku pluralismi tingimusis väljenduda mõne uskkonna materiaalse toetamisena.
Koraani mõnitamise eest USA-s vastutab niikuinii ka Valge Maja. Pühaduse rüvetamine on tänu pahemliberaalseile pingutusile teatavasti üks USA kodanike põhiõigusi. Sestap pole kuigi tark sallivuse ja lepituse välise demonstratsiooniga proovile panna rohujuure tasandi kannatlikkust. Et Valge Maja seda teeb, näitab Barack Hussein Obama huvi ise ohjata ( leevat? ) külma sõda islamiga.
Päevakorras ei ole niisiis Florida ühe vabakoguduse pastori tarkuse või rumaluse küsimus. Pastor Jones reageeris nii, nagu õigeks pidas — lajatades vanatestamentliku õigluse määraga. Tema sõnum — Koraani põletamise päeva väljakuulutamine — oli otseselt suunatud New Yorgi imaami ja viimast toetava linnapea, ent kaudselt ka praeguse presidendi kalgivõitu PR-kampaania vastu.
Posted by Holger Kaljulaid at 21:12:00 9 kommentaari: Lingitud siit:
Labels: Afganistan, Neoeetika, RFE—RL, Sõda, Usk, Uus meedia
Okupandi must süda saab mustemaks
Reservkolonelleitnant Tony Shaffer
(Jamie Rose — NYT)
Ühendriikide Sõjaluurevalitsus DIA üritab blokeerida Afganistani anastamise saladusi paljastava 300-leheküljelise raamatu «Operatsioon Tume Süda» (Operation Dark Heart) levikut, mis ohustavat USA riiklikku julgeolekut.
Raamatu autor on kolonelleitnant Anthony A Shaffer (pildil), kes on lobedalt kirja pannud oma 5-kuise Afganistani-teenistuse DIA tsiviilohvitserina, varjunime Christopher Stryker all, aastal 2003. Ta vallandati kaitsejõududest 2006 ja töötab praegu Washingtoni ühes valitsusvälises julgeoleku-uuringute keskuses Center for Advanced Defense Studies.
Pentagon jätkab läbirääkimisi raamatu autori, advokaadi ja kirjastajaga esmatrüki 10-tuhandelise tiraaži äraostmiseks, aga NYT andmeil ei ole nad leppeni veel jõudnud.
Raamatu võiks DIA poolest avalikustada pärast teatud seikade kinnikatmist musta trükivärviga, mis tähendaks uustrükki. Sestap on raamatu ametlik üllitamine septembri algusest kuu lõppu lükatud.
Posted by Holger Kaljulaid at 19:00:00 Kommentaare ei ole: Lingitud siit:
Labels: Inimhing, Raamatud, Sõda
Elulavalt lahkus sovetiajastu erimeelne, süümevang, kirjanduskriitik ja arhiivitöötaja Arvo Pesti.
Ta sündis 8. VII 1956 Tallinnas. Vaatamata perekondlikule taustale — isa Madis Pesti (1917—1969) kuulus kommunistlikku tippnomenklatuuri — liitus poeg antisovetliku vastupanuliikumisega, mis viis ta mitmeks aastaks (1983-1986) vangistusse.
Posted by Holger Kaljulaid at 04:58:00 3 kommentaari: Lingitud siit:
Labels: AD 1983, AD 2010, Inimhing, Kirjandus, Seltsielu
Afganistanis hukkunud sõjaväelaste suhtarv näitab, et Eesti maksab meile ebaolulise ivasioonikampaania eest proportsioonitult kõrget hinda. See pole ainult välispoliitiline lõiv NATO partnerluse eest. Kõrge hinna taga on ka majanduspoliitiline põhjus — noortel ei ole Eestis asjalikumat rakendust kui end Mooloki ette heita.
Tänavuse augusti lõpp sai topelttraagiline: hukkus kaheksas eesti kaitseväelane Afganistanis + üks Pärnus endalt elu võtnud veteran. Mõlemad on saanud presidendilt Kotkaristi, esimene pärast, teine enne surma — alles poole aasta eest. Võrdluseks muude väikeriikide kaotused NATO juhitaval ISAF-i missioonil: Läti sõjaväelasi on surma saanud 3, kuna Soome, Leedu ja Belgia on kaotanud vaid 1 (loe: ühe) sõduri.
Pingerida rahvusvahelise koalitsiooni riikidest, kes on kaotanud Afganistanis kõige enam elavjõudu 100 tuhande elaniku kohta:
Taani – 0,65
Eesti – 0,6
Suurbritannia – 0,5
Kanada – 0,45
Ühendriigid – 0,4
Norra — 0,2
Holland – 0,15
Pingereas tahapoole jäävail mail on iga 100000 elaniku kohta kõigest ≤ 0,1 langenut: 8. Austraalia. — 9. Prantsusmaa. — 10. Rumeenia. — 11. Hispaania. — 12. Saksamaa. — 13. Itaalia.
Tabel blogist Eesti Meel 1. septembri seisuga, värskemaid andmeid vt iCasualties.ORG-i veebiküljelt (Operation Enduring Freedom)
Panustame okupatsioonikoalitsooni liiga kallist vara — noori elusid. Miks? Üheks seletuseks on noorte tööpuudus. Masu peksab eriti valusasti maa-tuleb-täita-lastega-põlvkonda, kes praegu on alustamas oma elu kolmandat kümnendit. Ent iseseisva (töö)elu alustamiseks ei jagu vabu kohti eraettevõtluses ega avalikus tsiviilteenistuses.
Eesti on alla 25-aastaste inimeste töötaoleku määralt EL-i kolmas maa! Ses vanusegrupis on töötus sügavaim vaid Hispaanias ja Lätis.
Noortetöötuse edetabel EL-is jaanuari... juuli 2010 seisuga Eurostati järgi
Hispaania — 41,5%
Läti — 39,5%
Eesti — 37,2%
Kogu EL-i keskmine 20,2%.
Andmed Äripäevalt ja Delfi.EE-st
Võimaluse suhteliselt hästi teenida pakub riskantne palgasõdurielu. Riski suurendab juhusliku kontingendi tavatult tugev tung profisõjaväelaste ridadesse. Riski ei aita maandada ka EV võimuladvik, kes pidanuks Eesti-sugusele väikeriigile taotlema ohutumaid provintse kui Helmand meie poiste praeguse operatsioonialana.
Välispoliitilist pugemist ei saa maksta meie noorte elude hinnaga!
Posted by Holger Kaljulaid at 16:41:00 1 kommentaar: Lingitud siit:
Labels: AD 2010, Afganistan, Sõda, Uudiste-eritlus